Klag teen Afrikaanse sanger ná sy teen gays uitvaarSune Botha. Foto: http://www.sunebotha.co.za/ Sune Botha het glo op die wettiging van gay-huwelike in Ierland gereageer en gesê dit is “siek” en “buite God se wil”. “Soos in die dae van Lot, glo ek persoonlik as God hulle nie straf nie gaan Hy eendag aan Sodom verduidlik hoekom Hy die stede vernietig het… The King is comming!” [sic], het sy geskryf. ‘n Skermskoot van Botha se Facebook-profiel. Isaac Mangena, woordvoerder vir die MRK, het bevestig ŉ klag teen Botha word ondersoek. “Die kommissie is tans besig om die saak te evalueer,” het hy gesê. Botha is ŉ gospel-sanger wat een CD, U alleen is God, in 2013 vrygestel het. Volgens haar webtuiste het sy die album uitgereik “om mense te inspireer, hulle hoop te gee met die wete God is in beheer en Hy sal jou help hetsy dit egskeiding, siekte of dood is”. Botha se agent kon nie vir kommentaar bereik word nie.